CELEX: 62015TA0314
Language: hu
Date: 2017-12-13 00:00:00
Title: T-314/15. sz. ügy: A Törvényszék 2017. december 13-i ítélete – Görögország kontra Bizottság („Állami támogatások — A pireuszi kikötő konténertermináljainak üzemeltetésére irányuló koncessziós szerződést kötő vállalkozás javára nyújtott támogatás — A támogatást a belső piaccal összeegyeztethetetlennek nyilvánító határozat — Védelemhez való jog — Indokolási kötelezettség — Az állami támogatás fogalma — Bizonyos tevékenységek vagy bizonyos régiók fejlődésének megkönnyítését célzó támogatások — A támogatás ösztönző hatása — A támogatás szükségessége — A támogatás összegének meghatározása”)

5.2.2018   
            
            
               HU
            
            
               Az Európai Unió Hivatalos Lapja
            
            
               C 42/12
            
         A Törvényszék 2017. december 13-i ítélete – Görögország kontra Bizottság
   (T-314/15. sz. ügy) (1)
   
   ((„Állami támogatások - A pireuszi kikötő konténertermináljainak üzemeltetésére irányuló koncessziós szerződést kötő vállalkozás javára nyújtott támogatás - A támogatást a belső piaccal összeegyeztethetetlennek nyilvánító határozat - Védelemhez való jog - Indokolási kötelezettség - Az állami támogatás fogalma - Bizonyos tevékenységek vagy bizonyos régiók fejlődésének megkönnyítését célzó támogatások - A támogatás ösztönző hatása - A támogatás szükségessége - A támogatás összegének meghatározása”))
   (2018/C 042/16)
   Az eljárás nyelve: görög
   
      Felek
   
   
      Felperes: Görög Köztársaság (képviselők: K. Boskovits és L. Kotroni meghatalmazottak)
   
      Alperes: Európai Bizottság (képviselők: A. Bouchagiar és B. Stromsky meghatalmazottak)
   
      Az ügy tárgya
   
   A Görögország által a Piraeus Container Terminal S.A. & Cosco Pacific Limited javára nyújtott SA 28876 (12/C) (korábbi CP 202/09) számú állami támogatásról szóló, 2015. március 23-i (EU) 2015/1827 bizottsági határozat (HL 2015. L 269., 93. o.) megsemmisítése iránt az EUMSZ 263. cikk alapján benyújtott kérelem.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Törvényszék a Görög Köztársaságot kötelezi a költségek viselésére.
            
         
      (1)  HL C 279., 2015.8.24.